પાટણ ડીસા હાઇવે ત્રણ રસ્તા પાસે બસ ડ્રાઈવરે સામેથી આવી રહેલ રીક્ષાને અડફેટે લેતા બન્ને વચ્ચે અકસ્માત સર્જાયો હતો. જેમાં રીક્ષા સવાર વામૈયા ગામના પરિવારના ચાર સભ્યો અને રીક્ષા ડ્રાઈવર મળી ૫ ઈસમોને ગંભીર ઈજાઓ પહોચતા ૧૦૮ મારફતે તાત્કાલિક ધારપુર સિવિલ હોસ્પિટલમાં સારવાર અર્થે ખસેડ્યા હતા. સરસ્વતીના વામૈયા ગામે રહેતા દરબાર દ્ઝુજી બીઝોલજી પોતાની રીક્ષામાં ગામના વેલાજી દરબાર સહીત તેમના પરિવારના ત્રણ સભ્યોને લઇ પાટણ દવાખાને આવી રહ્યા હતા.